
כתב תביעה 
סוג התביעה ונושאה: פלת"ד 
הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  
סכום האגרה:
791 ₪ (תקנה 34 לתוספת לתקנות בתי המשפט (אגרות), תשס"ז – 2007. 
תיקים קשורים: 
לא קיימים תיקים קשורים. 




הזמנה לדין (טופס 2 תקנה 10) 
הואיל והתובע הגיש למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 
לתשומת ליבכם, אם לא תגישו כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 
פתח דבר:
1. התובע הגיש תביעה בקשר עם שלושת התאונות בהן נפגע והתנהל הליך (ת"א 38860-12-19) בבית משפט השלום ברחובות, במסגרתו מונו מומחים אשר נתנו חוות דעתם במסגרתן נקבעו לתובע נכויות. בטרם ניתנה חוות הדעת בתחום הנוירולוגי היה מעורב התובע בתאונה הרביעית ובהמלצת בית המשפט הנכבד (כב' השופטת, ס"נ הירש) הופסקה התובענה בהסכמה.
2. התובע מתכבד כעת לפנות לבית המשפט הנכבד כדלקמן בצירוף חוות הדעת שהתקבלו במסגרת הליך.
3. כן, במסגרת כתב תביעה זה מצורפת בקשת התובע למינוי מומחים לקביעת נכויותיו בגין התאונה הרביעית בה נפגע כאמור.
חלק 2: 
(1) בעלי הדין : 
1. התובע, יליד 10.4.74, נפגע בארבע תאונות דרכים כפי שיפורט להלן:
התאונה הראשונה:
אירעה בתאריך 26.8.15, בשעה 10:15 או בסמוך לכך, בצומת הרחובות יגאל אלון וקרמנצקי, עת נהג ברכב הנושא מ.ר. 42-469-73, היה הרכב מעורב בתאונה עם רכב הנושא מ.ר. 12-552-11 והתובע נפגע ונחבל (להלן: "התאונה הראשונה").
רצ"ב אישור משטרה ותוצאות שאילתא מאתר קרנית, מסומנים "כנספח 1".
התאונה השניה:
אירעה בתאריך 1.5.16, בשעה 16:00 או בסמוך לכך, ברחוב פרידמן בפתח תקווה, עת  היה הולך רגל, נפגע התובע מרכב הנושא מ.ר. 95-698-27, היה הרכב מעורב בתאונה והתובע נחבל בגופו (להלן: "התאונה השניה").
רצ"ב אישור משטרה ותוצאות שאילתא מאתר קרנית, מסומנים "כנספח 2".
התאונה השלישית:
אירעה בתאריך 27.2.18, בשעה 15:30 או בסמוך לכך, ברחוב ז'בוטינסקי, בפתח תקוה, עת נהג התובע ברכב הנושא מ.ר. 22-481-12, היה הרכב מעורב בתאונה עם רכב הנושא מ.ר. 19-770-74 והתובע נחבל בגופו (להלן: "התאונה השלישית").

רצ"ב אישור משטרה ותוצאות שאילתא מאתר קרנית, מסומנים "כנספח 3".
התאונה הרביעית:
אירעה בתאריך 13.9.2022 בשעה 20:00 או בסמוך לכך, בכביש מס' 4, קילומטר מס' 108, עת נהג ברכב הנושא מ"ר 49-138-32 היה התובע מעורב בתאונה עם רכב הנושא מ"ר 53-227-54 והתובע נפגע ונחבל בגופו (להלן: "התאונה הרביעית").
רצ"ב אישור משטרה, מסומן "כנספח 4".
2. הנתבעת 1 ביטחה את הרכבים בתאונות הראשונה והשניה, הנתבעת 2 ביטחה את הרכב במועד התאונה השלישית והנתבעת 4 ביטחה את הרכב במועד התאונה הרביעית.
3. הנתבעות הינן חברות ביטוח הפועלת כחוק בישראל, אשר ביטחו את השימוש ברכבים במועד התאונות (כמפורט בסעיף 2 לעיל), על פי הוראות פקודת ביטוח רכב מנועי (נוסח חדש) תש"ל – 1970.

(2) פירוט הסעד המבוקש באופן תמציתי: 
4. התובע נפגע בתאונות דרכים כהגדרתן בחוק הפיצויים לנפגעי תאונות דרכים. הנתבעות ביטחו את השימוש ברכבים הרלוונטיים בביטוח חובה ועל כן עותר התובע לפצותו בגין הנזקים שנגרמו לו בתאונות.  
5. במועד התאונות הראשונה, השניה השלישית, היה התובע שוטר במשטרת ישראל, עבודתו של התובע הופסקה מחמת תלונה שהוגשה כנגדו והתבררה ככוזבת. לאחר שהעסקתו הופסקה ניסה התובע להשתלב במעגל העבודה לצד מגבלותיו ונגרמו לו הפסדי שכר. לאחר התאונה הרביעית נפלט ממעגל העבודה ונגרמו לו הפסדי שכר בעבר והוא צפוי להתקשות להשתלב במעגל העבודה גם בעתיד.
6. התובע מוגבל מאז התאונות בביצוע פעולות יומיומיות שונות ובניהול משק ביתו, הוא נזקק לעזרת הזולת באופן מוגבר וימשיך להיזקק לה גם בעתיד. 
7. עקב מגבלותיו הנובעות מהתאונות, מתקשה התובע בהליכה וניידות, הוא נזקק לשימוש בעזרים, נזקק להוצאות ניידות ולהסעות מיוחדות, ויזקק לכך גם בעתיד. 
(3) תמצית העובדות הנחוצות לביסוסה של עילת התביעה ומתי נולדה: 
התאונה הראשונה:
8. לאחר התאונה הראשונה טופל התובע במסגרת מוקד רפואי לרפואה דחופה והופנה לבית החולים בילינסון, שם אובחנו חבלות בצוואר ובגב, התובע אושפז ולאחר קבלת טיפול רפואי ראשוני שוחרר לביתו בהמלצה להמשך מעקב רפואי, נטילת משככי כאבים ומנוחה.
9. התובע אשר המשיך לסבול מכאבים והגבלה בתנועות הצוואר והגב, עם הקרנת הכאבים ליד ימין המלווים בתחושת נימול, טופל במסגרת הקהילה, הופנה לביצוע טיפולי פיזיותרפיה ובדיקת הדמיה אשר הדגימה בלטי דיסק בעמ"ש צווארי ובקע דיסק ניכר אחורי הגורם ללחץ על השק התקאלי בגובה 7C-6C. התובע טופל בין היתר באמצעות טיפול תרופתי נרקוטי וזריקות לשיכוך הכאב.
10. התובע הופנה להמשך טיפול רפואי והמלצה לבדיקת MRI אשר איששה את הממצא שהודגם בבדיקת הCT והוחלט להפנותו להמשך טיפול אינטנסיבי במסגרת מרפאת כאב. והמלצה לביצוע התערבות כירורגית לצורך כריתת דיסק בעמ"ש צווארי.
התאונה השניה:
11. בטרם החלים מתוצאות התאונה הראשונה, וכשהוא מועמד לניתוח כריתת דיסק היה מעורב התובע בתאונה השניה לאחריה טופל בבית החולים בילינסון, שם אובחנו חבלות בצוואר, בגב ובגפיים התחתונות ולאחר קבלת טיפול רפואי ראשוני שוחרר התובע לביתו בהמלצה להמשך מעקב רפואי, נטילת משככי כאבים ומנוחה.
התאונה השלישית:
12. התובע אשר המשיך לסבול מכאבים והגבלה ניכרת בתנועות עמ"ש הצווארי והמותני היה מעורב ביום 28.2.18 בתאונה השלישית, תאונת שרשרת במסגרתה נפתחו כריות אוויר והוא נפגע בראשו, בצוואר ובגב. הוא הובהל ע"י מד"א לבית החולים בילינסון שם בוצעו לו בדיקות הדמיה אשר הדגימו דימום תוך גולגולתי. לאחר אשפוז אשר כלל מתן זריקות מורפיום ובדיקות מקיפות, שוחרר התובע לביתו בהמלצה להמשך מעקב וטיפול תרופתי קבוע, פיזיותרפיה, מעקב אורתופדי והמשך ביקורת בקהילה.
13. נוכח כאבי ראש עזים, סחרחורות, אי יציבות, חוסר שיווי משקל, הירדמות יד ימין וכאבי גב תחתון פנה התובע לקופת החולים והוחלט להפנותו למיון. במסגרת אשפוז בן יממה בוצעה לתובע בדיקת הדמיה נוספת, הוא אובחן כסובל מזעזוע מוח ושוחרר בהמלצה למנוחה, המשך מעקב רפואי בקהילה לצד מעקב וביקורת מרפאה נוירוכירורגית.
.התובע החל לסבול גם מהפרעות ראיה ובחילות, הוא פנה לטיפול בקופת החולים והופנה פעם נוספת למיון שם אושפז, קיבל טיפול תרופתי והוא הונחה לבצע מעקב יומי במרפאה כמו גם נטילת טיפול תרופתי, ביצוע MRI ראש, מנוחה ממושכת והימנעות מפעילות.
14. התובע ביצע בדיקת MRI שכוונה לעמ"ש והדגימה החמרה בנזק לעמוד השדרה הצווארי, כמו גם, בקע דיסק אחורי ימני זעיר בגובה 9D-8D ובלט דיסק אחורי מינימלי עם לחץ בגובה 12D-11D. התובע טופל במסגרת מרפאת מומחים והוחלט שאין מקום לביצוע התערבות כירורגית נוספת ונקבע שהוא אינו כשיר פעילות מאומצת, אלא, לעבודה בהיקף של חצי משרה בלבד.
15. התובע הופנה לביצוע אבחון נוירופסיכולוגי ממנו עלה ביצוע מונמך ברמה ממוצעת נמוכה ודכאון המשקף קשיי הסתגלות לשינוי בבריאותו ומעמדו המקצועי והוחלט על ביצוע הערכה נוספת בעוד שנה.
16. התובע טופל במסגרת מרפאת כאב, שם הוחלט על טיפול תרופתי נרקוטי משולב עם זריקות תחת שיקוף לצורך שיכוך הכאב.
17. התובע הופנה לבדיקת EMG אשר הדגימה נזק שורשי כרוני בגבהים 6C-5C 5L-4L דו צדדי. הומלץ על המשך טיפול המרפאת כאב, שיקום יום בבית החולים שיבא בתל השומר והמלצה להמרת הטיפול הנרקוטי בקנאביס רפואי.
18. כאבי הראש מהם סבל התגברו עם הקרנה של הכאבים והפרעה בתפקוד היומי, בדיקת MRI הדגימה דימום תוך גולגולתי נוסף והוא הופנה להמשך מעקב רפואי אינטנסיבי.
 רצ"ב תעודות רפואיות, מסומנות "כנספח 5" 
19. כאמור, במסגרת הליך ת"א (שלום רחובות) 38860-12-19 אוזן נ' הפניקס ואח' מונו מומחים לבדיקת התובע ולקביעת נכויותיו כתוצאה מן התאונות  הראשונה, השניה והשלישית כדלקמן:
1. ד"ר דני פישר, מומחה בפסיכיאטריה אשר מונה לבדיקת התובע קבע כי התובע לוקה בהפרעה קוגניטיבית קלה על רקע חבלת ראש MCI, הפרעה בתר חבלתית-PTSD, ובנוסף מהפרעת הסתגלות. המומחה מציין כי יש חפיפה של חלק מהתסמינים של ההפרעות המתוארות.
המומחה קובע כי "שתי הפרעותיו הראשונות הנ"ל נגרמו במישרין ובמלואן כתולדה מהתאונה ביום 1.5.2016. 
שיעור נכותו הנפשית בגין תאונות אלה הנו, להערכתי 20% בהתאם לסעיף 34 ב' 3".
רצ"ב חוות דעת המומחה הפסיכיאטרי מסומנת "כנספח 6".
2. ד"ר אברהם רפפורט, נוירולוג מומחה, אשר מונה לבדיקת התובע, ולצורך השלמת חוות דעתו מונה פרופ' חן הופמן, מומחה בנוירורדיולוגיה, קבע כדלקמן:
"אני מעריך נכותו הצמיתה ב-10% המשקף את כאבי ראש פוסט טראומטיים לפי סעיף 29,5,אI-II.
נכותו הנוירולוגית בגין הירידה הקוגנטיבית נקבעה ע"י ד"ר פישר וחוות דעתו הפסיכיאטרית...
יש קשר סיבתי בין התאונה השלישית לבין כאבי ראש פוסט טראומטיים והירידה הקוגנטיבית החלקית".
רצ"ב חוות הדעת, מסומנות "כנספח 7".
3. ד"ר יורם אנקשטיין, מומחה בכירורגיה אורתופדית, איבחן הגבלה בתנועות עמוד השדרה וקבע נכות בשיעור 10% לפי סעיף 37(7)(א) באופן שחמישית מנכות זו מיוחסת לכל אחת משלושת התאונה ושתי חמישיות מנכות זו מיוחסת לתחלואה ניוונית.
רצ"ב חוות דעת ד"ר אנקשטיין, מסומנת, "כנספח 8".
20. מצבו של התובע הלך והחמיר והוחלט להפנותו לניתוח שאיבה/כריתת דיסק והמלצה להמשך מעקב רפואי, שיכוך כאב ומנוחה.
התאונה הרביעית:
21. בתאריך 13.9.2022, היה התובע מעורב בתאונה במעורבות מספר כלי רכב. התובע נפגע ונחבל בגופו, למקום הגיע צוות מד"א אשר מצא את התובע מחוץ לרכבו עם כאבים בגב ובצוואר והוחלט לפנותו לקבלת טיפול רפואי בבית החולים אסף הרופא.
22. התובע טופל בבית החולים אסף הרופא, בצריפין, שם אובחנו חבלות בגב ובצוואר, לאחר קבלת טיפול רפואי ראשוני שוחרר התובע לביתו בהמלצה להמשך מעקב רפואי, מנוחה ונטילת משככי כאבים.
23. נוכח החמרה משמעותית בכאב והגבלה ניכרת בתנועות הצוואר והגב, הקרנת הכאבים לגפיים וחולשה, פנה התובע למיון בית החולים "הדסה", שם ניתן לו טיפול לשיכוך הכאבים ולאחר קבלת טיפול שוחרר בהמלצה לביצוע בדיקות דימות לכל אורך עמוד השדרה, MRI צווארי, הנחייה לביצוע טיפולי פיזיותרפיה, מעקב במרפאת כאב, נטילת משככי כאבים והמשך מעקב רפואי.
24. כמצוות רופאיו, ביצע התובע סדרת טיפולי פיזיותרפיה אינטנסיביים, במקביל לטיפול במרפאת כאב. חרף האמור, נותר התובע עם כאבים עזים והגבלה משמעותית בתנועות צוואר, והגב, חולשה משמעותית בידיו וברגליו, עם הגבלה משמעותית בתפקוד, קושי בישיבה וכאבים משתקים והוא הופנה להמשך טיפול. 
25. מצבו של התובע לא הוטב, אלא, הוחמר, והוא נאלץ לפנות לקבלת טיפול בבית החולים "בלינסון", שם הוחלט על מתן טיפול שיכוך כאב דרך הוריד, לאחר ביצוע מספר בדיקות שוחרר התובע לביתו תוך הנחייה להמשך בירור  CT,  EMG לביצוע טיפולי פיזיותרפיה, מעקב במרפאת כאב, נטילת משככי כאבים רבים והמשך מעקב רפואי.
26. בדיקת הדמיה שביצע הדגימה נזק במספר גבהים בעמוד השדרה הצווארי והמותני, ובדיקת EMG הדגימה נזק עצבי כתוצאה מהפגיעה בעמוד השדרה והוא הופנה לטיפול מומחה עמוד שדרה, ואיזון כאב.
27. ביום 16.4.23 אושפז התובע פעם נוספת בבית החולים בילינסון לצורך איזון כאב. לאחר קבלת טיפול לשיכוך כאב שלא השיג את מטרתו הוחלט על אשפוזו לצורך איזון כאב וייעוץ מרפאות כאב.
28. במסגרת אשפוז הושלם ייעוץ מרפאת כאב שהמליצה על המשך אשפוז לצורך טיפול נרקוטי מגוון והזרקה שורשית לשיכוך כאב. התובע ביקש להשתחרר לביתו לצורך קבלת חוות דעת נוספת ושקילת אופציה להתערבות ניתוחית חלף הטיפול המוצע.
29. בחודש מאי 23 נבדק התובע במרכז הרפואי לניתוחי עמוד שדרה. בבדיקתו הודגמה הגבלה ניכרת בתנועות עמ"ש מותני וצורך בהליכה עם מקל והומלץ על ביצוע ניתוח TLIF בגובה 5L-4L.
30. ביום 20.5.23 אושפז התובע בבית החולים אסותא, רמת החייל, וביום 21.5.23, תחת הרדמה כללית בוצע ניתוח כריתה וקיבוע של חוליות עמ"ש המותני עם מוטות, ברגים ושתל עצם. לאחר התאוששות שוחרר התובע לביתו בהמלצה למנוחה בת 3 חודשים, המשך נטילת טיפול תרופתי לשיכוך כאב, החלפת חבישות, המשך מעקב רפואי וביקורת בחלוף שבועיים.
31. התובע אשר המשיך לסבול מכאבים עזים המשיך במעקב הרפואי ובביצוע פעילות כמצוות המנתח, נזקק לקבלת זריקות לשיכוך כאב אשר לא הועילו ובשים לב לחומרת מצבו, והתדרדרות מנטלית, הוחלט להפנותו בין היתר לביצוע בדיקות כלליות ולקבלת טיפול פסיכיאטרי.
32. בהיעדר הטבה והחמרה נוספת נזקק התובע להיעזר במקל לצורך הליכה והתובע פנה לקבלת טיפול רפואי בבית החולים בילינסון שם הוחלט על ביצוע MRI עמ"ש מותני בהקדם לצורך בדיקה וטיפול הרופא המנתח, המשך מנוחה ושימוש בנרקוטיקה לשיכוך כאב.
33. מצבו הנפשי של התובע הורע, הוא הופנה לקבלת טיפול פסיכיאטרי, נטילת טיפול תרופתי והמשך מעקב כמו גם טיפול במסגרת מרפאת השמנה עקב העליה במשקל מאז התאונה ומחמת תוצאותיה, שם אובחן כי בשלב זה מצבו הנפשי אינו מיוצב והומלץ על ליווי תזונתי ודיאטן בקהילה עד לביצוע ניתוח.
34. התובע המשיך במעקב הרפואי, וטופל, בין היתר, באמצעות טיפולי הידרותרפיה עם המלצה לניתוח להשתלת קוצב כאב, גמילה מנרקוטיקה ומרפאת גמילה.
35. בדיקת שמיעה שבוצעה לתובע הדגימה שמיעה תקינה עם ליקוי קל. התובע המשיך במעקב במסגרת מרפאות כאב שם הומלץ לו על התאמת מינונים, הפחתה במינון אוקסיקונטין, מדבקות נרקוטיקה, המשך הידרותרפיה וייעוץ פסיכיאטרי במסגרת מרפאת גמילה.
רצ"ב תעודות רפואיות, מסומנות "כנספח 9".
36. מאז התאונות סובל התובע מכאבים ומהגבלה ניכרת בתנועות הצוואר והגב, מהקרנת הכאבים לגפיים וחולשה בהנעה ותפקוד הגפיים, מכאבי ראש עזים, מסחרחורות, מקושי משמעותי בריכוז, מדכאון וחרדה, מצב נפשי ירוד סף גירוי נמוך, הסתגרות, קשיי השתלבות, מירידה בשמיעה, מצלקות מכערות ורגישות למגע, מקשיים בכיפוף, בכריעה, בישיבה, בעמידה ובהליכה, מקשיים בתפקודים ידניים, קושי בנהיגה ממושכת, בהרמה, כיפוף, בעליה וירידת מדרגות, הוא נזקק לתמיכה, סיוע וליווי והטיפולים בו צפויים להימשך גם בעתיד.
37. במועדי התאונות הראשונה – השלישית, שירת התובע במשטרת ישראל, אך נוכח תלונה משמעתית שלימים התבררה כמופרכת ומוגזמת, נאלץ התובע לסיים את תפקידו. התובע ניסה להשתלב במספר עבודות, מתחום ההדרכה בעולמות אומנויות הלחימה בהן התמחה והתמקצע עובר לתאונות ועד למשרות שירות ומכירה. מחמת התאונה הרביעית ותוצאותיה נפלט התובע ממעגל העבודה ונגרמו לו הפסדי שכר.
38. התובע מוגבל מאז התאונות בביצוע פעולות יומיומיות שונות ובניהול משק ביתו, הוא נזקק לעזרת הזולת באופן מוגבר וימשיך להיזקק לה גם בעתיד. 
39. מחמת התאונות ותוצאותיהן, נזקק התובע לטיפולים רפואיים, נטילת טיפול תרופתי, שימוש במשככי כאבים נרקוטיים, לרבות קנאביס רפואי, טיפול נפשי, פסיכיאטרי, עזרים רפואיים וליווי והוא יזקק לכך גם בעתיד.
40. עקב מגבלותיו הנובעות מהתאונות, מתקשה התובע בהליכה וניידות, הוא נזקק לשימוש בעזרים, נזקק להוצאות ניידות ולהסעות מיוחדות, ויזקק לכך גם בעתיד. 
41. להלן פירוט נזקי התובע:
1. נזק מיוחד:
1) הפסדי השתכרות בעבר -  



   
      680,000 ₪
2) עזרת הזולת בעבר -  





      210,000 ₪
3) הוצאות רפואיות ופארה רפואיות ונסיעות לטיפולים בעבר -    70,000 ₪

4) הסעות מיוחדות ושימוש מוגבר במוניות בעבר-                       82,000 ₪
2. נזק כללי:

בית המשפט הנכבד מתבקש לפסוק לתובע פיצוי הולם בגין נזקיו, בין היתר, בראשי הנזק הבאים:
1) הפסדי השתכרות בעתיד, על פי מידת מוגבלותו התפקודית של התובע או לחילופין, בהתאם לשיעור נכותו הרפואית, לרבות הפסדים בתקופת הפנסיה.
2) עזרת הזולת בעתיד.

3) הוצאות רפואיות ופארה רפואיות ונסיעות לטיפולים בעתיד.
4) הוצאות שיקום, טיפולים רגשיים, תמיכתיים, ליווי והתאמות.
5) שימוש מוגבר במוניות בעתיד.
6) פיצוי בגין נזקיו הלא ממוניים של התובע.
42. הנתבעות 1 - 3 חייבות לפצות את התובע בגין ארבע התאונות בהיותן מבטחות השימוש בכלי הרכב בעת אירעו התאונות.
43. כל הטענות בכתב תביעה זה נטענות במצטבר או לחילופין, הכל לפי תכנן והקשרן.
44. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעות 1 - 3
אשר על כן, מתבקש בית המשפט הנכבד להזמין את הנתבעות לדין, ולחייבן לפצות את התובע כמפורט לעיל, בצירוף ריבית חוקית מרבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.

אריאל פרייברג, עו"ד
                                                                                                     ב"כ התובע 
